
      P R I M A R U L
 Nr. 239/11050/17.12.2025
R E F E R A T   DE   A P R O B A R E
pentru modificarea Hotărârii Consiliului Local nr. 159/2025 privind aprobarea preţului local pentru producerea, transportul, distribuţia și furnizarea 
energiei termice livrată de către S.C. TERMICA BRAD S.A. și a 
preţului local al energiei termice facturate populaţiei
         municipiului Brad în perioada sezonului rece astfel
cum a fost modificată prin Hotărârea
Consiliului Local nr. 194/2025

Prin Hotărârea Consiliului Local nr. 159/2025 s-a aprobat preţul local pentru producerea, transportul, distribuţia și furnizarea energiei termice livrată de către S.C. TERMICA BRAD S.A., a preţului local al energiei termice facturate populaţiei municipiului Brad în perioada sezonului rece și, totodată, acordarea unei subvenții din bugetul local al Municipiului Brad în cuantum de  342,06 lei/MWh (fără T.V.A.), respectiv 379,69 lei /MWh (cu T.V.A.).
Prin Hotărârea Consiliului Local nr. 159/2025 a fost stabilit prețul pentru producerea, transportul, distribuția și furnizarea energiei termice livrată de către S.C. TERMICA BRAD S.A. este  952,58 lei/MWh (fără T.V.A.), respectiv 1.057,36 lei/MWh (cu T.V.A.),  după cum urmează:

	de la 01.11.2025
	MWh
	fără T.V.A.
	cu T.V.A. 11%

	Preț local
	
	952,58
	1.057,36

	Preț populație 
	
	610,52
	677,68

	Subvenție
	
	342,06
	379,69

	Reducere acordată  populației prevăzută de O.G. nr. 27/ 1996 privind acordarea de facilităţi persoanelor care domiciliază sau lucrează în unele localităţi din Munţii Apuseni şi în Rezervaţia Biosferei "Delta Dunării"
	
	305,26
	338,84


Urmare a Avizului ANRE nr. 53 din 11.11.2025 privind ajustarea prețului local de producere, transport, distribuție și furnizare a energiei termice, Consiliul Local al Municipiului Brad a aprobat, prin HCL nr. 218 din 05.12.2025,  prețul  de  871,65 lei/ MWh (fără T.V.A.), începând cu data de 01.01.2026.

 Ca urmare a modificărilor mai sus menționate, prețurile se modifică după cum urmează:

	de la 01.01.2026
	MWh
	fără T.V.A.
	cu T.V.A. 11%

	Preț local
	
	871,65
	967,53

	Preț populație 
	
	570,06
	632,76

	Subvenție
	
	301,59
	334,77

	Reducere acordată  populației prevăzută de O.G. nr. 27/ 1996 privind acordarea de facilităţi persoanelor care domiciliază sau lucrează în unele localităţi din Munţii Apuseni şi în Rezervaţia Biosferei "Delta Dunării"
	
	285,03
	316,38


Ținând cont de precizările de mai sus, de suma provenită din excedentul anului 2024 în cuantum de 5.277.047,09 lei la capitolul bugetar 81.02 „Combustibil și energie”, respectiv cuantumul sumei existente în bugetul local al Municipiului Brad pentru subvenționarea diferenței de tarif pentru energia termică furnizată populației și de cantitatea de energie termică vândută, în timp, populației, în scopul menținerii în stare de funcționare a sistemului de încălzire centralizată  în municipiul Brad pe întreg sezonul rece 2025 – 2026, am inițiat prezentul proiect de hotărâre prin care am propus modificarea Hotărârii Consiliului Local nr. 159/2025, modificată prin Hotărârea Consiliului Local nr. 194/2025, astfel:
Art. 2 alin. (1) și alin. (2) se modifică și va avea următorul conținut:

      ”Art. 2. (1) - Se aprobă   preţul local al energiei termice facturată populaţiei municipiului Brad, în perioada sezonului rece, în cuantum de  570,05 lei/MWh (fără T.V.A.), respectiv 632,76 lei/MWh , (cu T.V.A. la cota de 11%) .
            (2) -  Prețul local prevăzut la alin. (1) se va aplica începând cu data de 1 ianuarie 2026”.
Art. 3 se modifică și va avea următorul conținut:

     ” Art. 3. – Se aprobă acordarea unei subvenții din bugetul local al Municipiului Brad în cuantum de  301,60 lei /MWh (fără T.V.A.), respectiv 334,77 lei /MWh (cu T.V.A.) sau, în mod excepțional, acordarea de combustibil în echivalent pentru acoperirea diferenței dintre prețul de producere, transport, distribuție și furnizare a energiei termice livrată populației municipiului Brad prevăzut la art. 1 alin. (1) și prețul local al energiei termice facturată populației municipiului Brad prevăzut la art. 2 alin. (1)”.
Art. 4 se modifică și va avea următorul conținut:

      ”Art. 4. - Prețul local al energiei termice facturată agenților economici și instituțiilor publice din municipiul Brad este de 871,65 lei/MWh (fără T.V.A.),  respectiv 967,53  lei/MWh (cu T.V.A. la cota de 21%)”.
Art. 5 se modifică și va avea următorul conținut:

      ”Art. 5. - Prețul local al energiei termice facturată va fi de 871,65 lei/MWh (fără T.V.A.), respectiv 967,53 lei/MWh (cu T.V.A. la cota de 11%) pentru următoarele categorii de consumatori:
a.) - spitale publice şi private, definite conform Legii nr. 95/2006 privind reforma în domeniul sănătăţii, republicată, cu modificările şi completările ulterioare, unităţi de învăţământ publice şi private, definite conform Legii învățământului preuniversitar nr. 198/2023, cu modificările şi completările ulterioare;
b.) - organizaţii neguvernamentale reglementate potrivit legii, precum şi unităţile de cult, astfel cum sunt reglementate de Legea nr. 489/2006 privind libertatea religioasă şi regimul general al cultelor, republicată, cu modificările și completările ulterioare;
c.) - furnizori de servicii sociale, publici şi privaţi, acreditaţi, care prestează servicii sociale prevăzute în Nomenclatorul serviciilor sociale, aprobat prin Hotărârea Guvernului nr. 867/2015 pentru aprobarea Nomenclatorului serviciilor sociale, precum şi a regulamentelor - cadru de organizare şi funcţionare a serviciilor sociale, cu modificările și completările ulterioare”.


În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre  în forma prezentată.
Invoc în susţinerea propunerii mele prevederile art. 3 alin. (2) și alin. (4) din O. G. nr. 36/2006 privind unele măsuri pentru funcţionarea sistemelor centralizate de alimentare cu energie termică a populaţiei, cu modificările şi completările ulterioare, ale art. 43 alin. (5) din Legea nr. 51/2006 a serviciilor comunitare de utilități publice, republicată cu modificările și completările ulterioare, ale art. 4 din Anexa la Ordinul preşedintelui A.N.R.S.C. nr. 71/2024 pentru aprobarea Metodologiei de stabilire, ajustare şi modificare a preţurilor şi tarifelor aferente activităţilor de producere, transport, distribuţie şi furnizare a energiei termice din cadrul serviciului public de alimentare cu energie termică în sistem centralizat, cu excepţia producerii energiei termice în centrale de cogenerare, cu modificările și completările ulterioare, ale Legii nr. 141/2025 privind unele măsuri fiscal-bugetare, cu modificările și completările ulterioare, ale art. 8 alin. (2) lit. e)  și art. 43 alin. (10) din Legea nr. 325/2006 a serviciului public de alimentare cu energie termică, actualizată, precum și ale art. 129 alin. (2) lit. a), alin. (2) lit. d), alin. (3) lit. d) și alin. (7) lit. n) din O.U.G. nr. 57/2019 privind Codul administrativ, cu modificările și completările ulterioare.

